ai4bharat/Pralekha huggingface dataset:
আদিবাসীবিষয়কমন্ত্রক
উপজাতি বিষয়ক মন্ত্রক এবং এআইআইএমএস পোষণ মাসের অঙ্গ হিসেবে 'সঠিক পোষণ – দেশ রোশন' মিশনের লক্ষ্যে এনজিও-গুলির জন্য কর্মশালার আয়োজন করেছে
নতুন দিল্লি, ১০ সেপ্টেম্বর, ২০২১
পোষণ মাসের অঙ্গ হিসেবে বৃহস্পতিবার  পোষণ ও স্বাস্থ্য বিষয়ে বেসরকারি সংস্থাগুলির জন্য একটি কর্মশালার আয়োজন করেছিল উপজাতি বিষয়ক মন্ত্রক । এই কর্মশালার মূল উদ্দেশ্যই ছিল উপজাতি বিষয়ক মন্ত্রকের সঙ্গে কাজ করা এনজিও-গুলিকে 'সঠিক পোষণ- দেশ রোশন মিশন'এর সঙ্গে যুক্ত করা । আদিবাসী অঞ্চলে স্বাস্থ্যক্ষেত্রের কাজের সঙ্গে যুক্ত ৭০টিরও বেশি এনজিও সংস্থা এই কর্মশালায় যোগ দেয় ।
অল ইন্ডিয়া ইনস্টিটিউট অফ মেডিকেল সায়েন্সেসের বরিষ্ঠ পুষ্টি বিশেষজ্ঞ শ্রীমতি অনুজা আগরওয়াল স্তন্যদায়িনী মায়েদের সঠিক পুষ্টির প্রয়োজনীয়তার বিষয়ে ব্যাখ্যা দেন । অল ইন্ডিয়া ইনস্টিটিউট অফ মেডিকেল সায়েন্সেসের অপর আরেকজন বরিষ্ঠ পুষ্টি বিশেষজ্ঞ শ্রীমতি রিচা জয়সওয়াল হৃদয়ের সুস্বাস্থ্যের জন্য অনুকূল পুষ্টির বিষয়ে বিস্তারিত তথ্য তুলে ধরেন । পাশাপাশি বয়স ভিত্তিক পুষ্টির চাহিদা বিষয়ে একটি চার্টও এনজিও সদস্যদের সামনে প্রদর্শন করেন । উপজাতি বিষয়ক মন্ত্রকের আওতাধীন উপজাতি স্বাস্থ্য সেল এই কর্মশালার আয়োজন করেছিল । মন্ত্রকের যুগ্ম সচিব ডঃ নভজিত্ কাপুর এবং সেলের উপদেষ্টা শ্রীমতি বিনীতা শ্রীবাস্তব উপজাতি জনগোষ্ঠীর স্বাস্থ্য ও সুস্থতার উন্নয়নে গৃহীত পদক্ষেপের কথা তুলে ধরেন। উল্লেখ্য, উপজাতি বিষয়ক মন্ত্রক বর্তমানে ৩৫০টিরও বেশি সংস্থার সঙ্গে কাজ করে চলেছে । এই সংস্থাগুলি মূলত অতি বামপন্থী অধ্যুষিত, পার্বত্য, প্রত্যন্ত ও সীমান্ত অঞ্চলে উপজাতি জনগোষ্ঠীর সুস্বাস্থ্যের লক্ষ্যে কাজ করে থাকে । এই জনগোষ্ঠীর কাছে পোষণ মাসের বার্তা ছড়িয়ে দিতেই এধরণের উদ্যোগ নিয়েছে মন্ত্রক । পাশাপাশি পোষণ মাসের অঙ্গ হিসেবে নারী ও শিশু কল্যাণ মন্ত্রকের সঙ্গে উপজাতি বিষয়ক মন্ত্রক যৌথভাবে একাধিক কর্মসূচির পরিকল্পনা করেছে ।
CG/SS/RAB
(Visitor Counter : 110
কেন্দ্রীয়মন্ত্রিসভা
ফেনি নদী থেকে ১.৮২ কিউসেক জল সংগ্রহের জন্য ভারত ও বাংলাদেশের মধ্যে স্বাক্ষরিত সমঝোতাপত্রে মন্ত্রিসভার সায়
নয়াদিল্লি, ০৬ নভেম্বর, ২০১৯
ত্রিপুরার সাবরুম শহরে পানীয় জল সরবরাহের জন্য ফেনি নদী থেকে ভারতের ১.৮২ কিউসেক জল সংগ্রহের লক্ষ্যে ভারত ও বাংলাদেশের মধ্যে স্বাক্ষরিত সমঝোতাপত্রে কর্মপরবর্তী অনুমোদন দেওয়া হয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে এই সিদ্ধান্ত হয়।
মন্ত্রিসভার এই সিদ্ধান্তের ফলে সাবরুম শহরে বসবাসকারী ৭ হাজার মানুষ উপকৃত হবেন। উল্লেখ করা যেতে পারে, ভারত ও বাংলাদেশের মধ্যে ফেনি নদী থেকে জল ভাগাভাগির জন্য কোনও চুক্তি ছিল না। এই সমঝোতার ফলে সাবরুম শহরে পানীয় জল সরবরাহ করা সম্ভব হবে। কারণ, সাবরুম শহর এলাকায় ভূ-গর্ভস্থ জলে আয়রণ থাকায় জল পানের যোগ্য ছিল না।
CG/BD/SB
(Visitor Counter : 48
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৫ জুলাই, ২০২১
দেশব্যাপী টিকাকরণ অভিযানের আওতায় ৩৯.১৩ কোটি টিকাকরণ
এখনও পর্যন্ত দেশে করোনামুক্ত হয়েছেন ৩ কোটি ১ লক্ষ ৪৩ হাজার ৮৫০
জাতীয় স্তরে সুস্থতার হার বেড়ে ৯৭.২৮ শতাংশ
দেশে গত ২৪ ঘণ্টায় আরোগ্য লাভ করেছেন ৩৯ হাজার ১৩০ জন
দেশে গত ২৪ ঘণ্টায় নতুন করে আক্রান্ত হয়েছেন ৪১ হাজার ৮০৬ জন
ভারতে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ৩২ হাজার ৪১
সুস্পষ্টভাবে আক্রান্তের সংখ্যা দেশে মোট আক্রান্তের কেবল ১.৩৯ শতাংশ
সাপ্তাহিক-ভিত্তিতে আক্রান্তের হার কমে ৫ শতাংশের নীচে, বর্তমানে এই হার ২.২১ শতাংশ
দৈনিক-ভিত্তিতে আক্রান্তের হার ২.১৫ শতাংশ, লাগাতার ২৪ দিন ৩ শতাংশের নীচে
নমুনা পরীক্ষার হার ক্রমাগত বৃদ্ধি পেয়েছে – মোট নমুনা পরীক্ষা হয়েছে ৪৩ কোটি ৮০ লক্ষ
CG/BD/SB
(Visitor Counter : 112
উপ-রাষ্ট্রপতিরসচিবালয়
উপরাষ্ট্রপতি গ্রামীণ স্বাস্হ্য পরিষেবায় জোর দেওয়ার আহ্বান জানিয়েছেন
চিকিৎসকদের প্রথম পদোন্নতির আগে তিন বছরের জন্য বাধ্যতামূলকভাবে গ্রামে কাজ করার প্রস্তাব দিয়েছেন
নয়াদিল্লি, ২৫ মার্চ, ২০১৯
ভারতের উপরাষ্ট্রপতি শ্রী এম ভেঙ্কাইয়া নাইডু গ্রামীণ স্বাস্হ্য পরিষেবার ওপর নতুন করে জোর দেওয়ার আহ্বান জানিয়েছেন। তিনি আজ মহারাষ্ট্রের লোনি-তে প্রবরা ইন্সিটিটিউট অফ মেডিক্যাল সায়েন্সেস, নামে একটি ডিমড্ বিশ্ববিদ্যালয়ের ত্রয়োদশ সমাবর্তনে ভাষণ দিচ্ছিলেন।
উপরাষ্ট্রপতি উচ্চমানের চিকিৎসা, শিক্ষা ও প্রশিক্ষণদানের কাজে এই বিশ্ববিদ্যালয়ের উদ্যোগের প্রশংসা করেন। তিনি বলেন, গ্রামীণ এবং উপজাতীয় মানুষদের স্বাস্হ্য পরিষেবার প্রয়োজন মেটাতে এই বিশ্ববিদ্যালয় উল্লেখযোগ্য কাজ করে চলেছে। এই প্রসঙ্গে তিনি চিকিৎসকদের তিন বছরের জন্য গ্রামে বাধ্যতামূলকভাবে কাজ করার প্রস্তাব দেন।
তিনি বলেন, গ্রামাঞ্চলের তুলনায় শহরাঞ্চলে চারগুন বেশি চিকিৎসক কাজ করেন। গ্রাম ও শহরের মধ্যে এই প্রভেদ যুদ্ধকালীন ভিত্তিতে দূর করা জন্য কাজ করতে হবে। তিনি বলেন, ‘গ্রাম রাজ্য’ ছাড়া কোনদিনই ‘রাম রাজ্য’ গড়ে তোলা সম্ভব নয়। তিনি চিকিৎসকদের পেশাকে মিশন হিসাবে গ্রহণ করার জন্য আহ্বান জানান।
অনুষ্ঠানে মহারাষ্ট্রের রাজ্যপাল তথা প্রবরা ইন্সিটিটিউট অফ মেডিক্যাল সায়েন্সেস-এর আচার্য্য শ্রী সি বিদ্যাসাগর রাও, সহকারি আচার্য্যে শ্রী বিজয় কেলকার সহ বিশিষ্ট ব্যক্তিবর্গ উপস্হিত ছিলেন।
CG/PB/NS
(Visitor Counter : 80
অর্থমন্ত্রক
১৯টি রাজ্যের স্থানীয় সংস্থাগুলিতে স্বাস্থ্য ক্ষেত্রের জন্য অনুদান হিসেবে ৮,৪৫৩.৯২ কোটি টাকা মঞ্জুর করা হয়েছে
নয়াদিল্লি, ১৩ নভেম্বর, ২০২১
অর্থ মন্ত্রকের আওতাধীন ব্যয় বরাদ্দ দপ্তর ১৯টি রাজ্যের গ্রামীণ ও শহুরে স্থানীয় স্থানীয় সংস্থাগুলির স্বাস্থ্য ক্ষেত্রের উন্নতিসাধনে অনুদান হিসাবে ৮,৪৫৩.৯২ কোটি টাকা মঞ্জুর করেছে। পঞ্চদশ অর্থ কমিশনের সুপারিশ অনুযায়ী এই টাকা দেওয়া হয়েছে। ২০২১-২২ থেকে ২০২৫-২৬ এই সময়কালে পঞ্চদশ অর্থ কমিশনের প্রতিবেদন অনুযায়ী স্থানীয় সরকারের সাহায্যের জন্য ৪ লক্ষ ২৭ হাজার ৯১১ কোটি টাকা অনুদান দেওয়ার সুপারিশ করা হয়। অন্যান্য বিষয়ের সঙ্গে কমিশনের এই সুপারিশকৃত অনুদানের মধ্যে স্বাস্থ্য ক্ষেত্রে ৭০ হাজার ৫১ কোটি টাকা অনুদান হিসাবে দিতে বলা হয়েছে। এর মধ্যে গ্রামীণ স্থানীয় সংস্থাগুলির জন্য ৪৩ হাজার ৯২৮ কোটি টাকা এবং শহুরে স্থানীয় সংস্থাগুলির জন্য ২৬ হাজার ১২৩ কোটি টাকা অনুদান দেওয়ার সুপারিশ করা হয়েছে।
এই আর্থিক অনুদান স্বাস্থ্য ব্যবস্থাকে আরও শক্তিশালী করে তুলবে। প্রাথমিক স্বাস্থ্য পরিষেবার ত্রুটিগুলি দূর করতে সাহায্য করবে। সরকারি গ্রামীণ ও শহুরে উভয় এলাকায় প্রাথমিক স্বাস্থ্য পরিকাঠামোকে আরও দৃঢ় করবে এবং নিরন্তর পরিষেবা পৌঁছে দেওয়া যাবে। গ্রামীণ এলাকায় ১৬ হাজার ৩৭৭ কোটি টাকা ব্যয়ে প্রাথমিক স্বাস্থ্য পরিষেবা কেন্দ্রগুলিতে রোগ-নির্ণায়ক পরিকাঠামো গড়ে তোলা হবে। এমনকি, গ্রামীণ এলাকায় ৫ হাজার ২৭৯ কোটি টাকা ব্যয়ে ব্লক স্তরে জনস্বাস্থ্য ইউনিট গড়ে তোলা হবে। এছাড়াও, গ্রামীণ এলাকায় স্বাস্থ্য কেন্দ্র, উপ-স্বাস্থ্য কেন্দ্র গড়ে তোলা হবে। এর জন্য খরচ হবে ৭ হাজার ১৬৭ কোটি টাকা। পাশাপাশি, শহুরে এলাকায় সাধারণ মানুষ যাতে প্রাথমিক স্বাস্থ্য পরিষেবাগুলির সুবিধা পান, তার জন্য উপযুক্ত পরিকাঠামো এবং চিকিৎসা ও রোগ-নির্ণায়ক কেন্দ্র গড়ে তোলা হবে। এর জন্য খরচ হবে ২ হাজার ৯৫ কোটি টাকা। শহুরে স্বাস্থ্য ও সুস্থতা কেন্দ্র গড়ে তুলতে ২৪ হাজার ২৮ কোটি টাকা খরচ করা হবে।
২০২১-২২ অর্থবর্ষে ১৩ হাজার ১৯২ কোটি টাকা স্বাস্থ্য ক্ষেত্রে অনুদান হিসাবে মঞ্জুর করা হয়েছে। এর মধ্যে গ্রামীণ এলাকায় ৮ হাজার ২৭৩ কোটি এবং শহর এলাকায় ৪ হাজার ৯১৯ কোটি টাকা খরচ করা হবে। গ্রামীণ ও শহুরে স্থানীয় সংস্থাগুলির প্রাথমিক স্বাস্থ্য পরিষেবা প্রদানের ক্ষেত্রে অত্যন্ত গুরুত্বপূর্ণ ভূমিকা পালন করে থাকে। তাই, এই পরিষেবা কেন্দ্রগুলিকে সর্বজনীন স্বাস্থ্য সহায়তা ও পরিষেবা কেন্দ্র হিসেবে গড়ে তুলতে বিশেষ উদ্যোগ নেওয়া হয়েছে। স্বাস্থ্য ও পরিবার কল্যাণ মন্ত্রকের মাধ্যমে রাজ্যগুলি থেকে পাওয়া প্রস্তাবের ভিত্তিতে অন্ধ্রপ্রদেশ, অরুণাচল প্রদেশ, আসাম, বিহার, ছত্তিশগড়, হিমাচল প্রদেশ, ঝাড়খন্ড, কর্ণাটক, মধ্যপ্রদেশ, মহারাষ্ট্র, মণিপুর, মিজোরাম, ওডিশা, পাঞ্জাব, রাজস্থান, সিকিম, তামিলনাডু, উত্তরাখন্ড এবং পশ্চিমবঙ্গ – এই ১৯টি রাজ্যকে ৮,৪৫৩.৯২৪৮ কোটি টাকা মঞ্জুর করা হয়েছে। এর মধ্যে পশ্চিমবঙ্গ ৮২৮.০৬৯৪ কোটি টাকা পেয়েছে।
CG/SS/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৯ কোটি ২৩ লক্ষ ছাড়িয়েছে
১২ থেকে ১৪ বছর বয়সীদের ২ কোটি ৯১ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৯ হাজার ৫০০
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ১৫৭
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৭০ শতাংশ
নয়াদিল্লী, ০২ মে, ২০২২
দেশে কোভিড-১৯ টিকাকরণের সংখ্যা ১৮৯ কোটি ২৩৭ লক্ষ ৯৮ হাজার ৩৪৭ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ২ কোটি ৯১ লক্ষ ৮৪ হাজার ৩০৩টি টিকার ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১০৪০৫২৮৬
|
|
দ্বিতীয় ডোজ
|
|
১০০১৮২৭৯
|
|
প্রিকশন ডোজ
|
|
৪৮২৬৯০৭
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১৮৪১৬০১৭
|
|
দ্বিতীয় ডোজ
|
|
১৭৫৪২৬৫৫
|
|
প্রিকশন ডোজ
|
|
৭৬৭৬২৪০
|
|
১২-১৪ বছর বয়সী
|
|
প্রথম ডোজ
|
|
২৯১৮৪৩০৩
|
|
দ্বিতীয় ডোজ
|
|
৭৩২৩৮
|
|
১৫-১৮ বছর বয়সী
|
|
প্রথম ডোজ
|
|
৫৮৫০৪০৫১
|
|
দ্বিতীয় ডোজ
|
|
৪২৪৭০৪৫৫
|
|
১৮-৪৪ বছর বয়সী
|
|
প্রথম ডোজ
|
|
৫৫৫৮০৭৭৬৩
|
|
দ্বিতীয় ডোজ
|
|
৪৭৮৯৭০৫৭১
|
|
প্রিকশন ডোজ
|
|
১৮২৪৬১
|
|
৪৫-৫৯ বছর বয়সী
|
|
প্রথম ডোজ
|
|
২০২৯৩৯৫০৫
|
|
দ্বিতীয় ডোজ
|
|
১৮৮১৭৪৪০৮
|
|
প্রিকশন ডোজ
|
|
৫৯৭৯৫৭
|
|
৬০ বছরের বেশি বয়সী
|
|
প্রথম ডোজ
|
|
১২৬৮৭৯১৫৮
|
|
দ্বিতীয় ডোজ
|
|
১১৭২২৪২৯৫৮
|
|
প্রিকশন ডোজ
|
|
১৫০৮৬১৩৫
|
|
প্রিকশন ডোজ
|
|
২,৮৩,৬৯,৭০০
|
|
মোট
|
|
১,৮৯,২৩,৯৮,৩৪৭
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৯ হাজার ৫০০, যা মোট আক্রান্তের ০.০৫ শতাংশ।
একই ভাবে জাতীয় স্তরে সুস্থতার হার ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৭২৩ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৩৮ হাজার ৯৭৬।
দেশে গত ২৪ ঘন্টায় নতুন করে আক্রান্তের সংখ্যা ৩ হাজার ১৫৭।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ২ লক্ষ ৯৫ হাজার ৫৮৮টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৩ কোটি ৮২ লক্ষ ৮ হাজার ৬৯৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৭০ শতাংশ এবং দৈনিক-ভিত্তিতে আক্রান্তের হার ১.০৭ শতাংশ।
CG/NS
(Visitor Counter : 82
কৃষিমন্ত্রক
এখনও পর্যন্ত কিষাণ সুবিধা মোবাইল অ্যাপে ১০ লক্ষ ডাউনলোড হয়েছে : নরেন্দ্র সিং তোমর
নয়াদিল্লি, ০৯ জুলাই, ২০১৯
চালু হওয়ার পর থেকে এখন পর্যন্ত কিষাণ সুবিধা মোবাইল অ্যাপে সুবিধা অ্যাপ এবং পুসা কৃষি মোবাইল অ্যাপে যথাক্রমে ১০ লক্ষ ৬৩ হাজার ৮০ এবং ৪০ হাজার ৭৫৩টি ডাউনলোড হয়েছে।
প্রসঙ্গত, যে সমস্ত পরিষেবা এবং তথ্য কিষাণ সুবিধা মোবাইল অ্যাপে পাওয়া যাচ্ছে, তার মধ্যে রয়েছে – আবহাওয়ার পূর্বাভাস, চরম আবহাওয়া সংক্রান্ত সতর্কবার্তা, সার, বীজ, কীটনাশক প্রভৃতি কৃষিতে ব্যবহৃত দ্রব্যের ব্যবসা যাঁরা করছেন, সেইসব ব্যবসায়ী সংক্রান্ত তথ্য, ১২টি প্রধান শস্যের জন্য চারা সুরক্ষা ব্যবস্থা সংক্রান্ত তথ্য, শস্য বিমা সংক্রান্ত তথ্য, সরকারি প্রকল্প সম্পর্কে তথ্য ইত্যাদি।
পুসা কৃষি মোবাইল অ্যাপটি দেশের কৃষি গবেষণা সংস্থা – সৃষ্ট সর্বাধুনিক প্রযুক্তি সংক্রান্ত তথ্য কৃষি কাজে যুক্ত মানুষদের কাছে পৌঁছে দেয়। এই মোবাইল অ্যাপটির সাহায্যে ১৮৫টি প্রযুক্তি সম্পর্কে বিস্তারিত তথ্য পাওয়া যায়।
পুসা কৃষি মোবাইল অ্যাপটি হিন্দি ও ইংরাজিতে পাওয়া যায়। কিষাণ সুবিধা মোবাইল অ্যাপটি ইংরাজি, হিন্দি, তামিল, ওড়িয়া, পাঞ্জাবী সহ ৭টি ভারতীয় ভাষায় পাওয়া যায়। আজ লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SSS/SB
(Visitor Counter : 92
বিজ্ঞানওপ্রযুক্তিমন্ত্রক
ডিএনএ প্রযুক্তি  নিয়ন্ত্রণ বিল, ২০১৯ লোকসভায় পেশ
নয়াদিল্লি, ০৮ জুলাই, ২০১৯
লোকসভায় আজ ডিএনএ প্রযুক্তি  নিয়ন্ত্রণ বিল, ২০১৯ পেশ করা হয়েছে। বিলটি সভায় পেশ করে বিজ্ঞান ও প্রযুক্তি মন্ত্রী ডঃ হর্ষবর্ধন বলেন, নিখোঁজ ব্যক্তি, নিহত ব্যক্তি, অভিযুক্ত ব্যক্তি, বিচারাধীন ব্যক্তি এবং অজ্ঞাত ব্যক্তির পরিচয় নিশ্চিত করার জন্যই এই উদ্যোগ। তিনি আরও বলেন, বিলটির প্রাথমিক উদ্দেশ্য হ’ল দেশে বিচার বিভাগীয় ব্যবস্থায় ন্যায় প্রদানকে আরও সুদৃঢ় করতে ডিএনএ-ভিত্তিক ফরেন্সিক প্রযুক্তির প্রয়োগ আরও বৃদ্ধি করা। সারা বিশ্বেই অপরাধের সমাধান, নিখোঁজ ব্যক্তির হদিশ সহ বিভিন্ন গুরুত্বপূর্ণ কাজে ডিএনএ প্রযুক্তির কার্যকারিতা ও উপযোগিতা প্রমাণিত হয়েছে। এই বিলে ডিএনএ পরীক্ষা-নিরীক্ষাগারগুলির স্বীকৃতিদান ও নিয়ন্ত্রণের কথাও উল্লেখ করা হয়েছে। উদ্দেশ্য – ডিএনএ পরীক্ষার ফলাফল আরও বিশ্বাসযোগ্য করে তোলা, সেই সঙ্গে দেশের নাগরিকদের গোপনীয়তা রক্ষার ক্ষেত্রে ডিএনএ – এর অপব্যবহার ও অসাধু উপায়ে কাজে লাগানো রোধ করা।
এই বিল আইনে পরিণত হলে ডিএনএ-ভিত্তিক প্রমাণ পেশ করার মাধ্যমে অপরাধ ন্যায়-বিচার ব্যবস্থা আরও কার্যকর হয়ে উঠবে। অপরাধ অনুসন্ধানের ক্ষেত্রে ডিএনএ-ভিত্তিক প্রমাণকে সবচেয়ে কার্যকর ও উপযোগী হিসাবে গণ্য করা হয়। বিলটিতে জাতীয় ও আঞ্চলিক স্তরে যে ডেটা ব্যাঙ্ক গড়ে তোলার কথা বলা হয়েছে, তা ফরেন্সিক অনুসন্ধান ব্যবস্থাকে বিভিন্নভাবে সাহায্য করবে।
ডঃ হর্ষবর্ধন আরও জানান, সারা দেশে ডিএনএ পরীক্ষা-নিরীক্ষার সঙ্গে যুক্ত সমস্ত গবেষণাগারে অভিন্ন পদ্ধতি মেনে চলার ক্ষেত্রেও প্রস্তাবিত এই বিলটি সাহায্য করবে। এমনকি, ডিএনএ পরীক্ষা-নিরীক্ষা সংক্রান্ত কাজকর্মের মানোন্নয়ন এবং সমগ্র কর্মপরিচালন পদ্ধতিকে সুবিন্যস্ত করতেও প্রস্তাবিত এই বিলটি গুরুত্বপূর্ণ ভূমিকা নেবে। সমগ্র কর্মপরিচালন পদ্ধতিকে সুবিন্যস্ত করার লক্ষ্যে ডিএনএ নিয়ন্ত্রক পর্ষদ স্থাপন করা হবে বলেও মন্ত্রী জানান। প্রস্তাবিত এই বিলটি বিজ্ঞান-নির্ভর ডিএনএ প্রযুক্তি ব্যবহারের মাধ্যমে বর্তমান বিচার-বিভাগীয় ন্যায় প্রদান ব্যবস্থাকে আরও শক্তিশালী করে তুলবে বলে মনে করা হচ্ছে।
CG/BD/SB
(Visitor Counter : 117
রাষ্ট্রপতিরসচিবালয়
আইসল্যান্ড সফরের শেষদিনে ভারত-আইসল্যান্ড বিজনেস ফোরামে ভারতের রাষ্ট্রপতির ভাষণ
নয়াদিল্লি, ১১ সেপ্টেম্বর, ২০১৯
ভারতের রাষ্ট্রপতি শ্রী রামনাথ কোবিন্দ বুধবার আইসল্যান্ডের রিকিয়াভিক-এ ভারত-আইসল্যান্ড বিজনেস ফোরামে ভাষণ দেন। এই অনুষ্ঠানে বলতে গিয়ে রাষ্ট্রপতি বলেন, ভারতের বৃদ্ধি এবং দীর্ঘস্থায়িত্বের প্রতি দৃঢ় প্রতিজ্ঞা এবং আইসল্যান্ডের বাণিজ্য শক্তি স্বাভাবিক অংশীদারিত্ব তৈরি করে। ভূ-তাপশক্তি, চক্রাকার অর্থনীতি, আর্থিক পরিষেবা, মৎস্যশিল্প, খাদ্য প্রক্রিয়াকরণ, জাহাজ শিল্প, পর্যটন এবং উদ্ভাবনের ক্ষেত্রে আইসল্যান্ডের ক্ষমতা অদ্বিতীয়। পরিবেশ-বান্ধব প্রযুক্তির ক্ষেত্রে এই দেশ অগ্রদূত। সেটি কার্বন বন্দীকরণ, বিদ্যুৎ উপযোগী বাড়ি অথবা বর্জ্য থেকে সম্পদ প্রকল্পগুলি – যাই হোক না কেন। এই দেশের অর্থনৈতিক সাফল্যের গল্প অনেকেই অনুসরণ করতে পছন্দ করবে। ভারতের পরিবর্তিত বৃদ্ধি কর্মসূচি এবং পরবর্তী প্রজন্মের পরিকাঠামো প্রকল্প আইসল্যান্ডের কোম্পানিগুলির জন্য প্রভূত সুযোগ এনে দিয়েছে।
রাষ্ট্রপতি বলেন, ভারতের আর্থিক বৃদ্ধি এবং আইসল্যান্ডের নিখুঁত ক্ষমতা একে অপরের পরিপূরক। বাণিজ্য, লগ্নি, পরিষেবা থেকে গবেষণা এবং উদ্ভাবন – এমন বিভিন্ন ক্ষেত্রে আর্থিক অংশীদারিত্ব বৃদ্ধি করার সুযোগ রয়েছে। আমাদের দ্বিপাক্ষিক বাণিজ্যের পরিমাণ যথেষ্ট কম। কিন্তু ভারতের বাজার এবং আইসল্যান্ডের বাণিজ্যিক শক্তি এতে উল্লেখযোগ্য বৃদ্ধি ঘটাতে পারে। আইসল্যান্ড ভারত থেকে উৎপাদিত পণ্য, ফল ও সব্জি, বস্ত্র, রাসায়নিক এবং ইঞ্জিনিয়ারিং পণ্য তৈরি করানোর দিকে নজর দিতে পারে। ওষুধ, স্বাস্থ্য পরিষেবা, বায়োটেক স্পেস, অর্থ, আতিথেয়তা এবং পর্যটন পরিষেবায় ভারত এবং আইসল্যান্ডের মধ্যে অনেক কিছু ঘটানো যেতে পারে যেখানে সুযোগ আছে।
রাষ্ট্রপতি বলেন, আইসল্যান্ডের প্রাযুক্তিক ক্ষমতা এবং ভারতের বৈজ্ঞানিক দক্ষতা একে অপরকে জড়িয়ে চতুর্থ শিল্প বিপ্লব এবং যন্ত্রবর্ধিক যুগের দিকে এগিয়ে নিয়ে যেতে পারে। আমাদের ‘স্টার্ট-আপ’ কাজ করছে রোবোটিক্স, ইকলজি এবং সামুদ্রিক বর্জ্য নিয়ে যা ভবিষ্যতে দ্বিপাক্ষিক সম্পর্কের ভিত্তি হতে পারে শুধু আইসল্যান্ড বা ভারতের নয়, বিশ্বের যে কোন জায়গায়।
পরে, রাষ্ট্রপতি তাঁর সম্মানে আয়োজিত মধ্যাহ্নভোজে আইসল্যান্ডের প্রধানমন্ত্রী ক্যাটরিন জ্যাকবস্টোতির সঙ্গে দেখা করবেন। দুপুরে সফরের দ্বিতীয় পর্বের জন্য রাষ্ট্রপতি সুইজারল্যান্ড রওনা হবেন।
CG/AP/DM
(Visitor Counter : 86
শ্রমওকর্মসংস্থানমন্ত্রক
শিল্পোদ্যোগের শ্রমিকদের জন্য উপভোক্তা মূল্য সূচক - মার্চ ২০২১
নয়াদিল্লী, ৩০ এপ্রিল, ২০২১
মার্চ মাসে শিল্পোদ্যোগের শ্রমিকদের জন্য সর্বভারতীয় উপভোক্তা মূল্য সূচক হয়েছে ১১৯.৬ পয়েন্ট। ফেব্রুয়ারিতে যা ছিল ১১৯ পয়েন্ট।
মূলত রান্নার গ্যাস, পেট্রল, পোলট্রি মুরগি, ভোজ্য তেল, আপেল, চা পাতা, প্যাকেটজাত প্রক্রিয়াকরণ খাদ্য ইত্যাদির মূল্য বৃদ্ধির কারণে সূচকের পরিমাণ বৃদ্ধি পেয়েছে।
২০২১এর মার্চে মূদ্রাস্ফীতি বেড়ে হয়েছে ৫.৬৪ শতাংশ। গতমাসে এর পরিমাণ ছিল ৪.৪৮ শতাংশ। খাদ্য দ্রব্যের মূল্যবৃদ্ধি আগের মাসের তুলনায় ৪.৬৪ থেকে বেড়ে হয়েছে ৫.৩৬ শতাংশ।
২০২১এর মার্চ মাসে সর্বভারতীয় উপভোক্তা মূল্য সূচক- শিল্পোদ্যোগের শ্রমিকদের জন্য ০.৬ শতাংশ বৃদ্ধি পেয়ে ১১৯.৬-এ দাঁড়িয়েছে। একমাসের শতকরার হিসেবের পরিবর্তন অনুযায়ী যা বৃদ্ধি পেয়েছে ০.৫ শতাংশ। গত বছর এইসময় সংশ্লিষ্ট দুই মাসের মধ্যে এই পরিমাণ হ্রাস পেয়েছিল ০.৬১ শতাংশ।
জামশেদপুর এবং সাংগ্রুরে সূচক সবথেকে বৃদ্ধি পেয়েছে-৩ পয়েন্ট। অন্যদিকে তিনশুকিয়ার ডুমডুমায় সূচকের হার সবথেকে কমে হয়েছে- ৩.২ পয়েন্ট। প্রতি বছরের হিসেবে মূদ্রাস্ফীতির হার অনুযায়ী ফেব্রুয়ারি মাসে যেখানে মুদ্রাস্ফীতি ছিল ৪.৪৮ শতাংশ সেখানে মার্চ মাসে তা বেড়ে হয়েছে ৫.৬৪ শতাংশ। খাদ্যদ্রব্যের মূদ্রাস্ফীতি ফেব্রুয়ারিতে ছিল ৪.৬৪ শতাংশ সেখানে মার্চ মাসে তা বেড়ে হয়েছে ৫.৩৬ শতাংশ।
এই সূচক বৃদ্ধির প্রসঙ্গে কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ গাঙ্গোয়ার বলেছেন, সূচক বৃদ্ধির ফলে শ্রমজীবি মানুষের মহার্ঘ্য ভাতা বৃদ্ধির মাধ্যমে তার বেতন বাড়ে। লেবার ব্যুরোর মহানির্দেশক শ্রী ডি পি এস নেগী বলেছেন, বিভিন্ন মূল্য সূচকের থেকে প্রাপ্ত তথ্যের উপর ভিত্তি করে মার্চ মাসে মূদ্রাস্ফীতি হয়েছে। এপ্রিল মাসের সূচক ৩১ মে প্রকাশ করা হবে। এই সূচক দপ্তরের ওয়েবসাইটে www.labourbureaunew.gov.in. পাওয়া যাবে।
শ্রম ও কর্মসংস্থান দপ্তরের অধীনস্থ লেবার ব্যুরো ২০১৬ সালকে ভিত্তিবর্ষ হিসেবে বিবেচনা করে এই সূচক তৈরি করে। লেবার ব্যুরোর এই সূচক মূলত সরকারি কর্মচারীদের ও পেনশন ভোগীদের এবং সংগঠিত ক্ষেত্রের কর্মচারীদের মহার্ঘ্য ভাতা নির্ধারণের কাজে ব্যবহৃত হয়।
SDG/CB /NS
(Visitor Counter : 117
ক্ষুদ্র, অতিক্ষুদ্রওমাঝারিশিল্পমন্ত্রক
নীতীন গড়করি ভার্চুয়ালি এমএসএমই-র জন্য প্রযুক্তি কেন্দ্র, এক্সটেনশন সেন্টার ও উদ্যম এক্সপ্রেসের উদ্বোধন করেছেন
নয়াদিল্লী, ১০ মার্চ, ২০২১
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতীন গড়করি অন্ধ্রপ্রদেশের বিশাখাপত্তনম ও মধ্যপ্রদেশের ভোপালে দুটি প্রযুক্তি কেন্দ্র, তিনটি বৃহৎ প্রযুক্তিকেন্দ্রের এক্সটেনশন সেন্টারও ৭টি ভ্রাম্যমান উদ্যম এক্সপ্রেসের উদ্বোধন করেছেন। এই উপলক্ষ্যে শ্রী গড়করি বলেছেন, দেশ যদি দারিদ্র, ক্ষুধা ও কর্মহীনতার মতো বড় তিনটি সমস্যার সমাধান করতে চায় তাহলে আমাদের কর্মসংস্থান সৃষ্টি করতে হবে। আত্মনির্ভর ভারত অভিযানের স্বপ্ন পূরণে জেলাভিত্তিক উন্নয়ন পরিকল্পনা তৈরি করতে হবে। এই প্রযুক্তিকেন্দ্রগুলি স্থানীয় শিল্পের সঙ্গে সমন্বয়, সহযোগিতা ও যোগাযোগ বজায় রেখে চলবে।
মন্ত্রী অতিক্ষুদ্র, ক্ষুদ্র ও মাঝারি শিল্পোদ্যোগীদের সঙ্গে যুক্ত সকলকে এক জায়গায় এসে একসঙ্গে ভাবনা-চিন্তা করে কাজ করার ওপর গুরুত্ব দিয়েছেন। অনুষ্ঠানে অতিক্ষুদ্র, ক্ষুদ্র ও মাঝারি শিল্পোদ্যোগ দপ্তরের প্রতিমন্ত্রী শ্রী প্রতাপ চন্দ্র সারেঙ্গি জানিয়েছেন, এই কেন্দ্রগুলি থেকে প্রায় আড়াই লক্ষ ছাত্রছাত্রী প্রশিক্ষণ পাচ্ছেন এবং রোবোটিক্সের মতো বিভিন্ন গুরুত্বপূর্ণ বিষয় নিয়ে কাজ করা হচ্ছে।
দেশজুড়ে এই ধরণের কেন্দ্র গড়ে তোলার ফলে অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক দেশের বিভিন্ন প্রান্তে ছড়িয়ে পরছে। নতুন কেন্দ্রগুলি ৪ লক্ষ ছাত্রছাত্রীকে প্রশিক্ষণের মাধ্যমে দক্ষ করে তুলবে এবং ১ লক্ষ অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা এর ফলে তৈরি করা সম্ভব হবে।
তথ্যওসম্প্রচারমন্ত্রক
দূরদর্শনে সম্প্রচারিত সাধারণতন্ত্র দিবসের বিশেষ অনুষ্ঠান দেশ – বিদেশের বহু দর্শক প্রত্যক্ষ করেছেন
নতুন দিল্লি, ৪ঠা ফেব্রুয়ারী , ২০২২
জাতীয় গুরুত্বপূর্ণ অনুষ্ঠান সর্বাঙ্গীন সম্প্রচারের ক্ষেত্রে দূরদর্শনের মতো অন্য কেউ প্রচার করতে পারে না। অতীতের মতো এবছরেও সাধারণতন্ত্র দিবস উপলক্ষ্যে আয়োজিত অনুষ্ঠান দূরদর্শনে সম্প্রচারিত হয়েছে। এই প্রথম ভারতীয় বিমান বাহিনীর ফ্লাইপাস্টের ছবিও দূরদর্শনের সম্প্রচারিত হয়েছে।
দর্শকের চাহিদার পরিবর্তন অনুযায়ী দূরদর্শনের সাধারণতন্ত্র দিবস উপলক্ষ্যে আয়োজিত অনুষ্ঠান এখন ইউটিউবে দেখা যাচ্ছে। টেলিভিশনের মাধ্যমে ২ কোটি ৩০ লক্ষ দর্শক এই বিশেষ অনুষ্ঠান প্রত্যক্ষ করলেও ইউটিউবে ২ কোটি ৬০ লক্ষ মানুষ তা দেখেছেন। এর মধ্য দিয়ে দর্শকদের কাছে দূরদর্শনের পৌঁছানোর ব্যাপ্তি সম্পর্কে ধারণা পাওয়া যায়। সাধারণতন্ত্র দিবস উপলক্ষ্যে আয়োজিত অনুষ্ঠানটি দূরদর্শনের ১৮০টি চ্যানেল সকাল ৯টা ৩০ মিনিট থেকে সম্প্রচার শুরু করেছিল, যার মোট সম্প্রচারের সময় ৩২০ কোটি মিনিটের বেশি ।
ঐতিহাসিক এই সম্প্রচারের মধ্য দিয়ে দূরদর্শন বিদেশের দর্শকদের কাছে আরো ভালোভাবে পৌঁছেছে। মার্কিন যুক্তরাষ্ট্র, কানাডা, জার্মানী, জাপান, ফ্রান্স, অস্ট্রেলিয়া, নিউজিল্যান্ড, সৌদি আরব, পাকিস্তান ও সংযুক্ত আরব আমিরশাহী সহ ১৪০টির বেশি দেশে দর্শকরা এই অনুষ্ঠান দেখেছেন। দেশ – বিদেশের দর্শকরা অনুষ্ঠানটি সফল ভাবে সম্প্রচারের জন্য দূরদর্শনের প্রশংসা করেছেন।
বহু দর্শক এখনো প্রসার ভারতীর সাধারণতন্ত্র দিবসের ভিডিওগুলি দেখছেন। কুচকাওয়াজের ভিডিওটি দেখতে হলে - https://www.youtube.com/watch?v=PwmeHNAIouA
এই লিঙ্কে ক্লিক করুন। সাধারণতন্ত্র দিবসের কুচকাওয়াজ দেখতে হলে নিচের লিংকেও ক্লিক করতে পারেন ।
রাষ্ট্রপতি শ্রীরামনাথ কোবিন্দ ও প্রধানমন্ত্রী শ্রী নরেন্দ্র মোদী সেনাবাহিনীর ঘোড়া বিরাটের অবসর গ্রহণ উপলক্ষ্যে তাকে বিদায় জানানোর ভিডিওটি দেখতে হলে- https://www.youtube.com/watch?v=0-qoGg08j9E
এই লিঙ্কে ক্লিক করুন। বিভিন্ন রাজ্যের ট্যাবলো দেখতে চাইলে নিচের লিংকে ক্লিক করুন।
দূরদর্শনের মাধ্যমে যারা সাধারণতন্ত্র দিবসের অনুষ্ঠানটি দেখেছেন তারা অনেকেই প্রসার ভারতীর নিজস্বী অভিযানে অংশগ্রহণ করেছেন। টুইটারে বিভিন্ন বয়সী ভারতীয় তাদের নিজস্বী বা সেলফি তুলে সেটি পোস্টও করেছেন।
CG/CB/SFS
(Visitor Counter : 116
রেলমন্ত্রক
পূর্ব রেলের স্বচ্ছতা হি সেবা কর্মসূচি উদযাপন
কলকাতা, ১ অক্টোবর, ২০২৩
২০১৪ সালের ২ অক্টোবর প্রধানমন্ত্রী শ্রী নরেন্দ্র মোদী যে স্বচ্ছ ভারত অভিযানের সূচনা করেছিলেন, তা আজ জনআন্দোলনে পরিণত হয়েছে। অন্যান্য বছরের মত এবছরও রেলমন্ত্রক ১৫ নভেম্বর থেকে ২ অক্টোবর পর্যন্ত স্বচ্ছতা পাখওয়াড়া বা পরিচ্ছন্নতা পক্ষ পালন করছে।
ভারতীয় রেল , কেন্দ্রীয় আবাসন ও নগরোন্নয়ন মন্ত্রক এবং জনশক্তি মন্ত্রকের সঙ্গে যৌথভাবে এবছর নানা অনুষ্ঠানের আয়োজন করেছে।
গান্ধী জয়ন্তীর প্রাক্কালে প্রধানমন্ত্রী শ্রী নরেন্দ্র মোদীর আহ্বানে সাড়া দিয়ে আজ দেশজুড়ে মানুষ এক ঘন্টা শ্রমদান করেছে। পূর্ব রেলে হাওড়া, শিয়ালদহ, আসানসোল ও মালদহ ডিভিশনের সদর দপ্তর সহ লিলুয়া, কাঁচরাপাড়া, জামালপুর এবং বজবজ ওয়ার্কশপে এই উপলক্ষে আধিকারিক ও কর্মীরা শ্রমদান করেন।
প্রিন্সেপঘাট রেলস্টেশনে পূর্ব রেলের জেনারেল ম্যানেজার শ্রী অমর প্রকাশ দ্বিবেদী সহ ঊর্ধ্বতন আধিকারিকরা এই অনুষ্ঠানে যোগ দেন। স্বচ্ছতা হি সেবা অর্থাৎ পরিচ্ছন্নতাই সেবা কর্মসূচির আওতায় পূর্ব রেল পরিবেশবান্ধব বিভিন্ন পদ্ধতিকে রেল পরিবহনের কাজে লাগাচ্ছে। ইতিমধ্যেই বিভিন্ন রেলস্টেশনে পরিচ্ছন্নতার নানা উদ্যোগ নেওয়া হয়েছে। ট্রেনের কোচে বায়োটয়লেট ব্যবহার করা হচ্ছে। এর ফলে, রেললাইন পরিষ্কার থাকছে। রেলস্টেশন সংলগ্ন অঞ্চল এবং রেল দপ্তরের কার্যালয়গুলিতে নিয়মিত পরিচ্ছন্নতা অভিযান চালানো হয়েছে। এছাড়াও মানুষের মধ্যে পরিচ্ছন্নতা সম্পর্কে সচেতনতা গড়ে তুলতে নিবিড় প্রচার চালানো হচ্ছে।
PG/CB/AS/
(Visitor Counter : 5
ক্রেতা, খাদ্যএবংগণবন্টনমন্ত্রক
কেন্দ্রের নজরদারিতে ই-কমার্স প্ল্যাটফর্মের ভুয়ো পর্যালোচনা সংক্রান্ত বিভিন্ন কার্যকলাপ
নয়াদিল্লী, ২৬ মে, ২০২২
ই-কমার্স প্ল্যাটফর্মে ভুয়ো নজরদারির বেশ কিছু তথ্য পাওয়া যাচ্ছে। অনলাইনের মাধ্যমে বিভিন্ন পণ্য সামগ্রী কেনার ক্ষেত্রে এই ধরণের পর্যালোচনায় গ্রাহকরা বিভ্রান্ত হচ্ছেন। এই বিষয়টি নিয়ে উপভোক্তা বিষয়ক দপ্তর ২৭ মে সংশ্লিষ্ট সব পক্ষের সঙ্গে একটি ভার্চ্যুয়াল বৈঠক করবে। অ্যাডভারটাইজিং স্ট্যানডার্ডস কাউন্সিল অফ ইন্ডিয়া -এর সহযোগিতায় এই বৈঠকের আয়োজন করা হয়েছে।
বৈঠকে গ্রাহকরা এই ধরণের পর্যালোচনায় কতটা বিভ্রান্ত হন সেই বিষয় নিয়ে আলোচনা হবে। উপভোক্তা বিষয়ক দপ্তরের সচিব শ্রী রোহিত কুমার সিং সংশ্লিষ্ট সব পক্ষের সঙ্গে আলাচনার জন্য চিঠি পাঠিয়েছেন। ফ্লিপকার্ট, আমাজন, টাটা সন্স, রিলায়েন্স রিটেইল এবং অন্যান্য ই-কমার্স সংস্থাগুলির প্রতিনিধিদের পাশাপাশি গ্রাহকদের সংগঠন, আইন বিশ্ববিদ্যালয়গুলির প্রতিনিধিরা, ফিকি, সিআইআই-এর মতো সংস্থাগুলির প্রতিনিধিরাও বৈঠকে যোগ দেবেন।
উপভোক্তা বিষয়ক দপ্তরের সচিব শ্রী রোহিত কুমার সিং ইউরোপীয় কমিশনের একটি প্রেস বিজ্ঞপ্তির তথ্য তাঁর চিঠিতে উল্লেখ করেছেন। ওই চিঠিতে ইউরোপীয় ইউনিয়নে ২২৩টি ওয়েবসাইটে অনলাইনে গ্রাহক পর্যালোচনা করা হয়েছে। পর্যালোচনার সময় ৫৫ শতাংশ ওয়েবসাইট অন্যায্য পদ্ধতি অবলম্বন করেছে। এছাড়াও ২২৩টি ওয়েবসাইটের মধ্যে ১৪৪-টিতে দেখা গেছে গ্রাহকদের নিয়ে পর্যালোচনা বস্তুনিষ্ঠ ছিলনা।
বৈঠকে আমন্ত্রণের জন্য যে চিঠি পাঠানো হয়েছে সেখানে বলা হয়েছে ইন্টারনেট এবং স্মার্ট ফোনের ব্যবহার বাড়ায় অনলাইনের মাধ্যমে পণ্য ও পরিষেবা ক্রয়ের প্রবণতা বেড়েছে। যেহেতু ভার্চ্যুয়াল পদ্ধতিতে পুরো প্রক্রিয়াটি সম্পন্ন হয় তাই গ্রাহকদের পক্ষে হাতে নিয়ে জিনিস যাচাই করা সম্ভব হয়না। তারা মূলত ই-কমার্সের প্ল্যাটফর্মগুলিতে থাকা বিভিন্ন পর্যালোচনার ওপর ভিত্তি করে সিদ্ধান্ত নেন। এরফলে ভুয়ো পর্যালোচনায় গ্রাহকরা বিভ্রান্ত হন যা ২০১৯ সালের উপভোক্তা অধিকার আইনের বিরোধী। চিঠিতে তাই উল্লেখ করা হয়েছে উদ্ভুত পরিস্থিতিতে পুরো প্রক্রিয়ার ওপর নজরদারি বাড়ানো জরুরি হয়ে পড়েছে।
CG/CB/NS
(Visitor Counter : 110